ได้มีโอกาสไปทานเลี้ยงรุ่นกับเพื่อนๆที่ร้านนี้ค่ะ ชุดอาหารที่เพื่อนสั่งไว้รสดีหมดทุกอย่าง เริ่มต้น เขาเตรียมพวกของขบเคี้ยว กับของทานเล่นไว้ให้เราก่อน ของทานเล่นมีหลายอย่าง ที่อยากแนะนำก็เป็น แหนมเนือง กับหมูสะเต๊ะค่ะ หมูสะเต๊ะอร่อยมาก หมักได้นุ่มดีทีเดียว น้ำจิ้มก็ไม่หวานจัด และมีโครเกต์ไก่จานพิเศษสูตรของทางร้านโดยเฉพาะ จานนี้ห้ามพลาดค่ะ หาทานที่อื่นไม่ได้ เพราะเป็นสูตรของคุณแม่เจ้าของร้านเอง ต่อจากของทานเล่น ก็มีของทานจริง ที่ทางร้านภูมิใจนำเสนอก็เป็นบะหมี่แห้งแซบเว่อร์ค่ะ เป็นบะหมี่แห้ง ใส่ลูกชิ้นกับหมูชิ้นเล็กๆนิดหน่อย ราดน้ำจิ้มสุดแซบ และแถมกากหมูกรอบกับไข่ต้มยางมะตูมมาให้ด้วย เส้นบะหมี่เขาละเอียด เหนียวหนึบมาก แต่ถ้าใครไม่ทานเผ็ด บอกเขาแยกน้ำราดมาดีกว่านะ 
ร้านนี้เปิดตั้งแต่เช้าถึงเย็นเลย เช้าคนทำงานก็มาสั่งพวกข้าวต้มหรือก๋วยเตี๋ยวกัน ส่วนเย็นก็อาจมานั่งจิบเบียร์วุ้น แล้วร้องเพลงกันนิดหน่อยก่อนกลับบ้าน 
วันนั้นพวกเราไปจัดเลี้ยงกัน ผลไม้รวมที่เขาจัดมาให้ก็เป็นเงาะ, สัปรด และสาลี่ อร่อยทุกอย่างเลยค่ะ